TIDLOR คว้ารางวัลสุดยอดแคมเปญการตลาด MAT Award 2021
TIDLOR คว้ารางวัลสุดยอดแคมเปญการตลาด หมวดนวัตกรรมและเทคโนโลยีการตลาด จากเวที MAT Award 2021
TIDLOR คว้ารางวัลสุดยอดแคมเปญการตลาด หมวดนวัตกรรมและเทคโนโลยีการตลาด จากเวที MAT Award 2021
3 มี.ค. 2565

นายเบอร์นาร์ด โช ผู้บริหารระดับสูงฝ่ายการตลาดและพัฒนาธุรกิจ บริษัท เงินติดล้อ จำกัด (มหาชน) หรือ TIDLOR เป็นตัวแทนรับรางวัล Silver Award ในหมวดนวัตกรรมและเทคโนโลยีการตลาด (Innovations &amp; Martech) จากเวที MAT Award 2021 งานประกวดแคมเปญการตลาดที่ยิ่งใหญ่ที่สุดของประเทศไทย
ทั้งนี้สื่อถึงแคมเปญการตลาดที่มีความเป็นเลิศด้านการใช้นวัตกรรมและเทคโนโลยีเพื่อสร้างผลลัพธ์ใหม่ให้แก่ธุรกิจ มีแนวทางความคิดทางการตลาดที่โดดเด่น สร้างสรรค์ และมีการนำเสนออย่างลงตัว ทั้งคุณค่าของสินค้าและบริการ พร้อมสะท้อนคุณค่าของแบรนด์ โดยใช้นวัตกรรมและเครื่องมือทางการตลาดที่ทันสมัยนำไปสู่ผลลัพธ์ทางธุรกิจ ซึ่งเป็นผลมาจากการสื่อสารผ่านแคมเปญการตลาดชุด “เงินติดล้อให้บัตรด้วย” เป็นการยกระดับการให้บริการด้านสินเชื่อทะเบียนรถผ่าน “บัตรติดล้อ” บัตรกดเงินสดหมุนเวียนที่จะช่วยให้ผู้ขอสินเชื่อทะเบียนรถสามารถกดเงินสดตามวงเงินสินเชื่อของตนเองได้สะดวก ผ่านตู้ ATM ของธนาคารพาณิชย์ชั้นนำทั่วประเทศ ตลอด 24 ชั่วโมง เพื่อความยืดหยุ่นในการเข้าถึงเงินทุนยามที่ต้องการ และยังช่วยลดขั้นตอนในการยื่นเอกสารขอสินเชื่อใหม่และลดต้นทุนการเดินทางมารับบริการที่สาขาอีกด้วย
โดยทั้งหมดนี้ถือเป็นอีกหนึ่งความสำเร็จของเงินติดล้อในฐานะแบรนด์ชั้นนำที่มุ่งพัฒนานวัตกรรมเพื่อสร้างโอกาสทางการเงินให้กับผู้คนในสังคมอย่างแท้จริง ผู้สนใจติดตามข้อมูลเงินติดล้อเพิ่มเติมได้ที่ www.tidlor.com และ Facebook Fan page เงินติดล้อ หรือติดต่อสอบถามผลิตภัณฑ์และบริการได้ที่ call center หมายเลขโทรศัพท์ 088-088-0880 ตลอด 24 ชม.